Velkommen til Sidelinja podcast, en podcast hvor politisk hjemløse og folk som kanskje snakker for mye.
Ja, vi er en podcast som snakker litt for mye.
Hvem er vi?
Vi er: Trond Sørensen.
Arne Eidshagen.
Vegard Nøtnæs.
Ja, og hvis noen skulle lure på noe, så var det ingen som klarte å si våre egne navn.
Men vi kaller oss Sidelinja fordi vi føler at vi har blitt satt på sidelinja.
Vi er utenfor det gode selskap, vi pleide å drive parti.
Vi får ikke lov til det lenger på grunn av ny valglov, så vi driver podcast i stedet.
Et eller annet sted så tyter det ut, vet du.
Vi svømmer litt da mellom nyhetsrunder hvor vi snakker om alt fra hva som skjer i norsk politikk, gjerne både lokalt og sentralt.
Dumme politiske avgjørelser på internasjonalt nivå, Argentina, USA.
Vi tar egentlig for oss det meste som er på en måte politikk og samfunn.
Og så prøver vi å plukke opp de vinklene som du kanskje ikke får hvis du leser Aftenposten eller hører på NRK.
Ja, stemmer det.
Og så har vi av og til noen temaepisoder hvor vi dypdykker bittelitt mer inn i et eller annet tema som er aktuelt på det tidspunktet.
Og da har vi en tendens til å, da snakker Arne mye.
Økonomen vår, husøkonomen.
Ja, så her er vi snakkesalige alle mann.
Men Vegard, hvis du skal presentere Arne, hvem er Arne?
Først og fremst vil jeg si at Arne er en veldig fin fyr.
Men han er også en økonom med stor Ø, på et vis.
Så han tenker økonomi og har et gjennomtenkt forhold til politiske saker.
Og har gjerne den der vinkelen med å peke på det usette og de utilsiktede konsekvensene av ting.
Sånn robust analyse av praktiske ting.
Det synes jeg er veldig fint med Arne.
Ja, altså hvis jeg skal si noe annet, så er han jo SSBs litt sorte får.
Fordi han snakker ikke politisk korrekt økonomi.
Og det er noe vi setter stor pris på.
Både innsikten i hvordan ting foregår i det politisk korrekte, på en måte.
Hvordan man utarbeider statistikken.
Og så å tenke dette helt utenfra i helt andre vinklinger.
Og så er han en interessant fyr.
Fordi han er interessert i mye rart.
Det er sanskrit-studier og reising.
Og rare anekdoter fra små og smale ting.
Så det er litt artig.
Og i tillegg til det, så har Arne vært med å starte Norges Bank.
Nettopp.
Så gammel.
Ikke så gammel.
Ikke så gammel, men oljefondet...
Det var jeg med på i begynnelsen.
Så du har en bakgrunn, du har drevet på en stund.
Vi kan vel si det sånn.
Økonomi er ikke et fremmedord for deg.
Nei, det stemmer det.
En siviløkonom fra NHH.
Med litt makrofokus.
Ja, det er riktig.
Skal vi ta Trond, da?
Han er jo først og fremst en fyr som klarer å få frem et poeng.
Og så sette ting litt på spissen.
Og få frem poenget med litt snert.
Det synes jeg er skikkelig bra.
Han er litt mer løssluppen enn oss to, tror jeg.
Da vi startet opp, så hadde Trond en sånn idé om at han skulle være en sånn mann av folket i dette.
Ja, Trond er jo en mann som klarer å se hvordan ting tar seg ut for folk.
Ja, men han er litt smartere også enn han liker å gi inntrykk av.
Ja, han er liksom ikke...
Han er ikke noe folkelig alibi, i alle fall.
Nei, det er akkurat det som er problemet.
Jeg var veldig ukomfortabel med dette i begynnelsen.
Fordi Trond skulle dumme seg selv ned litt.
Ja, og jeg koste meg.
Jeg koste meg den gangen når vi snakket om dette her.
Fordi jeg sa, kan vi ikke kjøre et konsept hvor jeg er idioten og så har jeg med meg de to nerdene som kan forklare hvordan ting henger sammen.
Og Vegard var helt fra seg.
Du kan jo ikke kalle deg selv idiot.
Jeg var ordentlig frustrert.
Nå lager vi jo dette etter 45 episoder.
Eller faktisk 48 før vi spilte inn intro rett før vi gjorde dette.
Jeg syns jo ikke du har klart å gjøre deg gjeldende som idiot ennå, Trond.
Nei, men det er litt sånn.
Jeg tenker at vi har en eliteklasse av politikere i Norge som ser på befolkningen sin som sauer og idioter, som pent skal følge det de gjør, og de skjønner ikke sitt eget beste, og er ikke i stand til å ta sine egne avgjørelser.
Og den idioten de tror at alle de folkene er, ham vil jeg gjerne representere.
Og det bidrar til dynamikken i episodene vi spiller inn, syns jeg.
Jeg syns det er en sånn fin samtale ofte.
Og bakgrunnen din er som yrkessjåfør.
Yrkessjåfør, godstransport, litt godsmegler, litt, altså jeg har gjort mye innenfor transport, men så har jeg drevet i bygg og anlegg.
Jeg har drevet som servicetekniker, altså jeg har drevet med mye sånn, det man kaller arbeiderklasse.
Vi har alle våre sære interesser, og min sære interesse er jo litt sånn politisk nerding, som gjør at man blir kjent med sånne folk som Vegard og Arne her.
Ja, og du har vært i Liberalistene i mange år.
Ja, mitt medlemsnummer var opprinnelig under 100, så jeg var med så tidlig.
Det har jeg også, jeg tror jeg har 84.
Ja, da tror jeg faktisk, jeg lurer på om jeg faktisk
er før deg da.
Bittert, men ok.
Du må bare leve med smerten.
Da sitter vi igjen med vår tekniske kompetente mann, han som styrer bordet til vanlig, og gjør all redigeringsjobben.
Studioeier.
Studioeier, for vi sitter jo tross alt hjemme ved hans spisebord.
Og det er Vegard vi snakker om.
Det er Vegard.
Vegard er Norges desidert smarteste byråkrat, det er min teori.
Så Vegard er jo vår smooth talker, og har en veldig flott podkaststemme, og syr sammen alt det røret vi andre kan komme trekkende med.
Det gjør meg veldig godt når dere sier sånn.
Det er ikke bare vi som sier det, for det har jeg fått tilbakemelding fra flere.
Vegard har en radiostemme uten sidestykke.
Det er liksom bare, hvorfor jobber ikke han i radio?
Dette er jo...
Dette er det jeg alltid har tenkt, at folk er ute etter kroppen min.
Ellers liker du vel å fremstille deg selv som en helsebyråkrat, og programmerer?
Ja, det er vel det som er...
Også er du nestleder i Liberalistene.
Det er også riktig.
Det er vel egentlig litt sånn, du har en tendens til å filosofere over ting, og se på ting i litt større linjer, og større perspektiver.
Det er noe vi trenger, for det blir veldig lett å grave seg ned i detaljene, og så glemme å løfte hodet, og løfte blikket, og se dette i et stort bilde.
Det føler jeg at du er...
Jeg bidrar til pludrefaktoren her.
Ikke minst så er du veldig flink til å komme opp med sånne one-liners, som oppsummerer det vi har snakket om.
Vakkert.
Men det er hvert fall det som utgjør Sidelinja.
Ja, det er Sidelinja podcast.
Og så får vi litt besøk innimellom, fra både politiske ideologer, og litt USA-eksperter, og til og med USA-representant, kan vi kalle det det, når Austin Rasmussen datt innom og snakket om valget.
Ja, Republicans Abroad i Norge.
Vi håper å få flere gjester fremover.
Interessante perspektiver fra ulike steder.
Her tar vi gjerne litt innspill, hvis det er noen som føler at de har noe å komme med.
Men det som er poenget med denne podcasten, er å være et samtalerom for litt alternative samtaler.
Vi ønsker å være etterrettelige og saklige og alle de tingene.
Men at man kanskje ikke er så bundet av hva mainstream snakker om, og hva som er PK til enhver tid.
De tingene vi tar opp, det er litt humor av og til, men det er kanskje mest alvor.
Vi nevnte ikke den fjerde verten her, som er Kong Alkohol og promille.
Det hender vi har drukket mer enn vi bør når vi spiller inn.
Men til gjengjeld, det vi mister på i kvalitet, det prøver vi å ta igjen i form av god stemning.
Det er poenget her, god stemning, relativt faktorientert og saksdrevet det vi gjør, men ikke så veldig selvhøytidelig.
Det er vel poenget.
Og om jeg skal si det, vi har en ganske tydelig ideologi, alle tre, men jeg syns vi er ganske flinke, selv syns jeg da, å legge ideologien til side og så bare se på virkeligheten.
Og vi klarer faktisk å gi både folk fra SV og folk fra Rødt rett når de har rett.
Nettopp.
Vårt fremste kjennetegn er nok at vi snakker for mye.
Da vi satt oss ned, så tenkte vi at dette skulle bli en tre-minutters intro.
Nå er det ni og et halvt.
Vi håper du lytter på Sidelinja podcast.
Vi lover å produsere minst én episode i uka.
Av og til blir det to, og av og til fire.
Gi oss tilbakemelding og forslag og annet.
All info finner du på sidelinja.transistor.fm eller eventuelt så kan du søke Sidelinja både på Twitter og på Facebook.
Ta kontakt med oss og lytt så mye du gidder.
Takk for at du hørte på Sidelinja podcast.
Vi vil gjerne nå bredere ut, så hvis du snakker om oss, deler oss eller anbefaler oss i podcastappen din, så er det høyt verdsatt.
Government is not the solution to our problem. Government is the problem.
Hvis du heller vil snakke MED oss i form av ris eller ros, kritikk, forslag, spørsmål eller noe annet, så finner du all kontaktinfo på sidelinja.transistor.fm